smcproject/ml-wiki-sentences huggingface dataset:
അഖിലേന്ത്യാ വൈസ്‌ പ്രസിഡന്റ്‌, ബീഡി ആന്റ്‌ സിഗാർ വർക്കേഴ്സ്‌ ഫെഡറേഷൻ സംസ്ഥാന ജനറൽ സെക്രട്ടറി, കൺസ്ട്രക്ഷൻ വർക്കേഴ്സ്‌ ഫെഡറേഷൻ സംസ്ഥാന പ്രസിഡന്റ്‌, ടുബേക്കോ വർക്കേഴ്സ്‌ യൂണിയൻ പ്രസിഡന്റ്‌ എന്നീ നിലകളിലും പ്രവർത്തിച്ചിരുന്നു.
ബീഡി ആന്റ്‌ സിഗാർ വർക്കേഴ്സ്‌ ഫെഡറേഷൻ അഖിലേന്ത്യാ പ്രസിഡന്റായിരുന്നു.
വെസ്റ്റേൺ ഇന്ത്യാ പ്ലൈവുഡ്സ്‌ , പവർലൂം, മുനിസിപ്പൽ വർക്കേഴ്സ്‌, ടെക്‌സ്റ്റയിൽ മിൽ വർക്കേഴ്സ്‌ ഫെഡറേഷൻ തുടങ്ങി വേറേയും ധാരാളം സംഘടനകളുടേയും ഭാരവാഹിയായും ദീർഘകാലം പ്രവർത്തിച്ചു.
ഒന്നും മൂന്നും കേരള നിയമസഭകളിലും ഇദ്ദേഹം അംഗമായിരുന്നു .
സി. കുഞ്ഞിക്കൃഷ്ണൻ നായർ ഇംഗ്ലീഷ് വിലാസം https://ml.wikipedia.org/wiki/C.
_Kunhikrishnan_Nair
ഒന്നാം കേരളനിയമസഭയിൽ കാസർഗോഡ് നിയോജകമണ്ഡലത്തേയും രണ്ടാം കേരളനിയമസഭയിൽ പയ്യന്നൂർ നിയോജകമണ്ഡലത്തേയും പ്രതിനിധീകരിച്ച ഒരു രാഷ്ട്രീയ നേതാവായിരുന്നു സി. കുഞ്ഞിക്കൃഷ്ണൻ നായർ (23 സെപ്റ്റംബർ 1922 - 01 ഡിസംബർ 2004).
കോൺഗ്രസ് പ്രതിനിധിയായാണ് കേരളനിയമസഭയിലേക്കെത്തിയത്.
അധികാരസ്ഥാനങ്ങൾ എ.ഐ.സി.സി. അംഗം കെ.പി.സി.സി. അംഗം കണ്ണൂർ ജില്ലാ കോൺഗ്രസ് സമിതി പ്രസിഡന്റ് ഡി.ഡി.സി. അംഗം തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1960 നീലേശ്വരം നിയമസഭാമണ്ഡലം സി. കുഞ്ഞിക്കൃഷ്ണൻ നായർ കോൺഗ്രസ് (ഐ.) 1957 കാസർഗോഡ് നിയമസഭാമണ്ഡലം സി. കുഞ്ഞിക്കൃഷ്ണൻ നായർ കോൺഗ്രസ് (ഐ.)
സി. കൃഷ്ണൻ നായർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ശ്രീ.സി. കൃഷ്ണൻ നായർ.
സ്വാതന്ത്ര്യസമര സേനാനി.
അവിഭക്ത കമ്യൂണിസ്റ്റ് പാർട്ടിയുടേയും പിന്നീട് സി.പി.എമ്മിന്റേയും കേരള കർഷകസംഘത്തിന്റേയും ഓൾ ഇന്ത്യ കിസാൻ സഭയുടേയും സമുന്നത നേതാവ്.
പിലിക്കോട് സ്വദേശി.
സി. കേശവൻ ഇംഗ്ലീഷ് വിലാസം https://ml.wikipedia.org/wiki/C.
_Kesavan
പ്രമുഖ കോൺഗ്രസ്സ് നേതാവും തിരുക്കൊച്ചിയിലെ മുഖ്യമന്ത്രിയുമായിരുന്ന സി. കേശവൻ കേരളത്തിലെ സ്വാതന്ത്ര്യസമര പ്രക്ഷോഭങ്ങളിലും നവോത്ഥാനമുന്നേറ്റങ്ങളിലും സുപ്രധാന പങ്ക് വഹിച്ചു.
എസ്.എൻ.ഡി.പി. യോഗം സെക്രട്ടറിയായിരുന്ന അദ്ദേഹത്തിന്റെ നേതൃത്വത്തിലായിരുന്നു നിവർത്തന പ്രക്ഷോഭം നടന്നത്.
1891 മെയ് 23-നു ജനിച്ച അദ്ദേഹം 1969 ജൂലൈ 7-ന് അന്തരിച്ചു.
അദ്ദേഹം 1951 മുതൽ 1952 വരെ തിരുക്കൊച്ചിയുടെ മുഖ്യമന്ത്രിയായിരുന്നു.
ജീവിത രേഖ തിരുവനന്തപുരത്തിൽ സി. കേശവന്റെ പ്രതിമ 1891 ജനനം 1913 പത്താംക്ലാസ് ജയിച്ചു 1916 ഇന്റർമീഡിയറ്റ് 1917 പാലക്കാട് ബാസൽ സ്കൂളിൽ ബോട്ടണി അധ്യാപകൻ 1920 വിവാഹം 1935 ക്രൈസ്തവ മഹാസമ്മേളനം കോഴഞ്ചേരിയില്; ജയിലിലടയ്ക്കപ്പെട്ടു.
1937 ജയിൽ മോചിതനായി 1938 സ്റ്റേറ്റ് കോൺഗ്രസ് രൂപീകരണം 1948 മന്ത്രിസഭാംഗം 1951 തിരു-കൊച്ചി മുഖ്യമന്ത്രിയായി 1969 മരണം
കൊല്ലം ജില്ലയിലെ മയ്യനാട് ഗ്രാമത്തിൽ ഒരു സാധാരണ ഈഴവ കുടുംബത്തിലാണ് സി. കേശവൻ ജനിച്ചത്.
അദ്ദേഹം കൊല്ലം, എറണാകുളം , തിരുവനന്തപുരം എന്നിവിടങ്ങളിലായി തന്റെ വിദ്യാഭ്യാസം പൂർത്തിയാക്കി.
കുറച്ചുനാൾ അദ്ധ്യാപകനായി ജോലി നോക്കിയ ശേഷം അദ്ദേഹം തിരുവനന്തപുരത്തു നിന്ന് നിയമത്തിൽ ബിരുദം കരസ്ഥമാക്കി.
കൊല്ലം ജില്ലാ കോടതിയിൽ അദ്ദേഹം ഒരു വക്കീലായി ജോലി ചെയ്തു.
ഒരു നിരീശ്വരവാദിയായിരുന്ന കേശവനെ ശ്രീനാരായണ ഗുരുവിന്റെയും ഗാന്ധിജിയുടെയും കാൾ മാർക്സിന്റെയും ചിന്തകൾ സ്വാധീനിച്ചിരുന്നു.
സമൂഹത്തിലെ അയിത്തം തുടച്ചുമാറ്റുവാനായി അദ്ദേഹം പ്രയത്നിച്ചു.
എസ്.എൻ.ഡി.പി. യുടെ ജനറൽ സെക്രട്ടറിയായി അദ്ദേഹം പ്രവർത്തിച്ചിട്ടുണ്ട്.
തിരുവിതാംകൂറിലെ നിസ്സഹകരണ പ്രസ്ഥാനത്തിന്റെ പ്രധാന നേതാക്കളിൽ ഒരാളായിരുന്നു അദ്ദേഹം.
പൊതു സ്ഥലത്ത് സർക്കാരിനെതിരായി പ്രസംഗിച്ചു എന്ന കുറ്റത്തിന് അദ്ദേഹം 1935 ജൂലൈ 7-നു അറസ്റ്റ് ചെയ്യപ്പെട്ടു.
രണ്ട് വർഷത്തേക്ക് തടവിലടയ്ക്കപ്പെട്ടു.
1935 മെയ് 13 ന് കോഴഞ്ചേരി എന്നസ്ഥലത്താണ് ഇദ്ദേഹം വിവാദമുണ്ടാക്കിയ ഈ പ്രസംഗം നടത്തിയത്.
ആരാധനാ സ്വാതന്ത്ര്യം, വോട്ടവകാശം, സർക്കാർ ജോലി തുടങ്ങിയ പൗരാവകാശങ്ങൾ ഈഴവർക്കും മറ്റു പിന്നാക്കക്കാർക്കും നിഷേധിച്ചു സവർണഭരണം കാഴ്ചവെച്ച ദിവാനെതിരെ സർ സി.പി. എന്ന ജന്തുവിനെ നമുക്കാവശ്യമില്ല എന്ന് ഇദ്ദേഹം പ്രസംഗിക്കുകയുണ്ടായി.
നിവർത്തന പ്രക്ഷോഭണം (1933-37) കൊല്ലം ടൗൺഹാളിനു മുന്നിലെ പ്രതിമ.
നിവർത്തന പ്രക്ഷോഭണത്തിനു വഴി മരുന്നിട്ട ശക്തമായ കാരണങ്ങളിലൊന്ന്, ഗവൺമെന്റു ഉദ്യോഗങ്ങളിൽ ഈഴവ - ക്രൈസ്തവ- മുസ്‌ലീം ജനവിഭാഗങ്ങൾക്കു അർഹമായ അംഗീകാരവും പ്രവേശനവും ബോധപൂർവം നിഷേധിച്ചതായിരുന്നു.
1932-ൽ പ്രഖ്യാപിച്ച പുതിയ ഭരണപരിഷ്‌ക്കാരം, ഭൂമിയുടെ കുത്തകാവകാശം കയ്യടക്കിയിരുന്നവരിൽ നിന്ന്‌ ഇതരരിലേക്കും കൈവശാവകാശം മാറിയെങ്കിലും അവരുടെ ഭൂമിയുടെയും കരം കെട്ടിയിരുന്നത്‌ പഴയ ജന്മിമാരുടെ പേരിലായിരുന്നു.
പാരമ്പര്യത്തിലധിഷ്‌ഠിതമായ 1932-ലെ ഭരണപരിഷ്‌കാരത്തെ നിരാകരിച്ചുകൊണ്ടും ഈഴവ - ക്രൈസ്തവ- മുസ്‌ലീം  സമുദായങ്ങൾ ശക്തമായ ഒരു പ്രക്ഷോഭണത്തിനു രൂപം നല്‌കി.
അതിനായവർ ഒരു "സംയുക്ത രാഷ്‌ട്രീയസമിതി" രൂപവത്‌കരിച്ചു.
പുതിയ പരിഷ്‌ക്കാരത്തിനു തുടക്കം കുറിക്കാനുദ്ദേശിച്ചുകൊണ്ടുള്ള തിരഞ്ഞെടുപ്പിൽ നിന്നു വിട്ടൂനില്‌ക്കുന്ന തന്ത്രമാണവർ സ്വീകരിച്ചത്‌.
ഈ തന്ത്രം പിന്നീട്‌ പ്രക്ഷോഭണത്തിൻറെ സമ്പൂർണരൂപമായി മാറി.
അങ്ങനെയാണ്‌ നിവർത്തനപ്രക്ഷോഭം എന്ന്   അറിയാനിടയായത്‌.
1938-ൽ കേശവൻ, ടി.എം. വർഗ്ഗീസ് , പട്ടം താണുപിള്ള എന്നിവരുടെ നേതൃത്വത്തിൽ തിരുവിതാംകൂർ സ്റ്റേറ്റ് കോൺഗ്രസ്സ് രൂപവത്കരിക്കപ്പെട്ടു.
ഉത്തരവാദിത്ത ഭരണത്തിനായി ഉള്ള പ്രക്ഷോഭത്തിനിടയിൽ അദ്ദേഹം പല തവണ അറസ്റ്റ് ചെയ്യപ്പെട്ടു.
ക്വിറ്റ് ഇന്ത്യാ പ്രസ്ഥാനത്തിനിടയിൽ 1942 -ൽ  അദ്ദേഹം ഒരുവർഷത്തേയ്ക്ക് തടവിൽ അടയ്ക്കപ്പെട്ടു.
1943 ജൂലൈ 19-നു അദ്ദേഹം ജയിൽ മോചിതനായി.
സ്വാതന്ത്ര്യ ലബ്ധിക്കുശേഷം അദ്ദേഹം തിരുവിതാംകൂർ നിയമസഭയിലേയ്ക്ക് തിരഞ്ഞെടുക്കപ്പെട്ടു.
പട്ടം താണുപിള്ളയുടെ നേതൃത്വത്തിൽ വന്ന മന്ത്രിസഭയിലെ ഒരു അംഗമായിരുന്നു അദ്ദേഹം.
ഏതാനും മാസങ്ങൾക്കു ശേഷം അദ്ദേഹം മന്ത്രിസഭയിൽ നിന്നും രാജിവെച്ചു.
തിരുക്കൊച്ചി സംസ്ഥാനത്തിന്റെ മുഖ്യമന്ത്രിയായി അദ്ദേഹം 1951-ൽ തിരഞ്ഞെടുക്കപ്പെട്ടു.
1952-ൽ അദ്ദേഹം  നീയമസഭയിലേക്ക് തിരഞ്ഞെടുക്കപ്പെട്ടു.
1969 ജൂലൈ 7-നു അദ്ദേഹം മയ്യനാട്ട് വെച്ച് അന്തരിച്ചു.
അദ്ദേഹത്തിന്റെ കൃതികളിൽ ആത്മകഥയായ ജീവിത സമരം പ്രശസ്തമാണ്.
അവലംബം ↑ ↑ ↑ http://ckesavan.com/Nivarthanas_Prakshobham_(Malayalam).php സ്രോതസ്സ്
സോയി ക്രാവിറ്റ്സ്
സോയി ഇസബെല്ല ക്രാവിറ്റ്സ് (ജനനം ഡിസംബർ 1, 1988 ) ഒരു അമേരിക്കൻ നടിയും ഗായികയും മോഡലുമാണ്.
നോ റിസർവേഷൻസ് (2007) എന്ന റൊമാന്റിക് കോമഡി ചിത്രത്തിലൂടെയാണ് അവർ തന്റെ അഭിനയ രംഗത്ത് അരങ്ങേറ്റം നടത്തിയത്.
എക്‌സ്-മെൻ: ഫസ്റ്റ് ക്ലാസ് (2011) എന്ന സൂപ്പർഹീറോ ചിത്രത്തിലെ എയ്ഞ്ചൽ സാൽവഡോറിനെ അവതരിപ്പിച്ചതിലൂടെയാണ് മുന്നേറ്റം നടത്തിയ അവർ ഈ ചിത്രത്തിലെ അഭിനയത്തിലൂടെ ടീൻ ചോയ്‌സ് അവാർഡ്, സ്‌ക്രീം അവാർഡ് നോമിനേഷനുകൾ നേടി.
ദി ഡൈവർജന്റ് സിനിമാ പരമ്പരയിൽ (2014-2016) ക്രിസ്റ്റീന എന്ന കഥാപാത്രമായും ഫന്റാസ്റ്റിക് ബീസ്റ്റ്സ് സിനിമാ പരമ്പരയിലെ (2016-2022) ലെറ്റ ലെസ്‌ട്രേഞ്ച് എന്ന കഥാപാത്രമായും അഭിനയിച്ച് അവർ പ്രശസ്തിയിലേക്ക് ഉയർന്നു.
ലോസ് ഏഞ്ചൽസിലെ വെനീസിൽ നടി ലിസ ബോണറ്റിന്റെയും സംഗീതജ്ഞൻ ലെന്നി ക്രാവിറ്റ്സിന്റെയും മകളായി ക്രാവിറ്റ്സ് ജനിച്ചു.
മാതാപിതാക്കൾ രണ്ടുപേരും പകുതി ആഫ്രിക്കൻ-അമേരിക്കൻ, പകുതി ജൂത വംശജരാണ്.
അവളുടെ പിതൃ മുത്തശ്ശി, നടി റോക്സി റോക്കറും, മാതൃ മുത്തച്ഛൻ അലൻ ബോണറ്റgx ആഫ്രിക്കൻ അമേരിക്കക്കാരും അവളുടെ മുത്തശ്ശിയുടെ കുടുംബത്തിൽനിന്നുള്ള ചിലർ ബഹാമാസിൽ നിന്നുള്ളവരുമായിരുന്നു.
അവളുടെ പിതാമഹൻ, എൻബിസി ടെലിവിഷൻ ന്യൂസ് പ്രൊഡ്യൂസർ സൈ ക്രാവിറ്റ്സ്, മാതൃ മുത്തശ്ശി ആർലിൻ ലിറ്റ്മാൻ എന്നിവർ അഷ്കെനാസി ജൂതന്മാരായിരുന്നു.
ക്രാവിറ്റ്സിന്റെ പിതാമഹന്റെ കുടുംബം റഷ്യയിൽ നിന്ന് കുടിയേറിയവരാണ്.
ക്രാവിറ്റ്സ് തന്നെ ഒരു മതേതര ജൂത വംശജയായി തിരിച്ചറിയുന്നു.
അവളുടെ പിതാവിന്റെ രണ്ടാമത്തെ ആൽബമായ മാമാ സെയ്‌ഡിൽ ഉൾപ്പെടുത്തിയിട്ടുള്ള "ഫ്ലവേഴ്‌സ് ഫോർ സോയ്" എന്ന ഗാനം രണ്ട് വയസ്സുള്ള സോയ്‌ക്കായി എഴുതിയതാണ്.
മാതാപിതാക്കൾ 1987-ൽ വിവാഹം കഴിച്ച മാതാപിതാക്കൾ 1993-ൽ സോയിക്ക് അഞ്ച് വയസ്സുള്ളപ്പോൾ  വിവാഹമോചനം നേടി.
മാതാവിനോടൊപ്പം ടോപാംഗ കാന്യോണിൽ താമസിച്ച സോയി 11-ാം വയസ്സിൽ മിയാമിയിലേക്ക് താമസം മാറി, പിതാവിനോടൊപ്പം താമസിക്കുകയും വേനൽക്കാലത്ത് മാതാവിനോടൊപ്പം ചെലവഴിക്കുകയും ചെയ്തു.
നടൻ ജേസൺ മോമോയുമായുള്ള മാതാവിൻറെ രണ്ടാം വിവാഹത്തിൽ നിന്ന് ക്രാവിറ്റ്സിന് ലോല ഇയോലാനി മോമോവ എന്ന ഒരു ഇളയ അർദ്ധസഹോദരിയും  നക്കോവ-വുൾഫ് മനകൗപോ നമാകേഹ മൊമോവ എന്ന അർദ്ധസഹോദരനുമുണ്ട്.
സോയിൽ നെയിലിംഗ്
അസ്ഥിരമായ പ്രകൃതിദത്ത മണ്ണിന്റെ ചരിവുകളെ സംരക്ഷിക്കുന്നതിനോ അല്ലെങ്കിൽ പുതിയതോ നിലവിലുള്ളതോ ആയ മണ്ണിന്റെ ചരിവുകൾ സുരക്ഷിതമായി  നിലനിർത്താനോ അനുവദിക്കുന്ന ഒരു നിർമ്മാണ പരിഹാര മാർഗ്ഗമാണ് സോയിൽ നെയിലിംഗ് .
ആദ്യം മൺചരുവിൽ ആഴത്തിൽ ഏകദേശം 1.5 മീറ്റർ അകലങ്ങളിൽ ഡ്രിൽ ചെയ്യുന്നു.
തുടർന്ന് ബലമേറിയ ഉരുക്കുകമ്പികൾ മൺചരുവിലെ  ഡ്രിൽ സുഷിരങ്ങളിലേക്ക് തുളച്ചുകയറ്റുന്നു.
ഈ ഉരുക്കുകമ്പികൾ ലംബമായി 10 മുതൽ 20 ഡിഗ്രി വരെ ചരിവിലാണ് സ്ഥാപിച്ചിരിക്കുന്നത്.
തുടർന്ന് ഇവയെ പരസ്പരം ബന്ധിപ്പിച്ച് ഉരുക്കുവല ആവരണം ചെയ്യുന്നു.
ഈ ആവരണത്തെ ഷോട്ട്-ക്രീറ്റ് എന്നുപറയുന്നു.
ഷോട്ട്-ക്രീറ്റിന്  മുകളിൽ സിമെന്റ് ലേപനം ചെയ്യുകയും പ്രോജക്റ്റിന് ഒരു സൗന്ദര്യാത്മക ഫിനിഷ് സൃഷ്ടിക്കുകയും ചെയ്യുന്നു.
1972 ൽ യൂ എസിലെ വെർസൈൽസിൽ ആണ് ആദ്യമായി സോയിൽ നെയിലിംഗ് സാങ്കേതികവിദ്യ ഉപയോഗിച്ചത്.
ഇപ്പോൾ ലോകമെമ്പാടും ഈ സങ്കേതം ഉപയോഗപ്പെടുത്തുന്നു.
തിരുവനന്തപുരത്തെ കഴക്കൂട്ടം-മുക്കോല ബൈപ്പാസ് നിർമ്മാണത്തോടനുബന്ധിച്ചുള്ള സംരക്ഷണ ഭിത്തി നിർമിച്ചിരിക്കുന്നത് സോയിൽ നെയിലിംഗ് സാങ്കേതിക വിദ്യയിലാണ്.
സോയുസ് ബഹിരാകാശ പേടകം ഇംഗ്ലീഷ് വിലാസം https://ml.wikipedia.org/wiki/Soyuz_(spacecraft)
റഷ്യൻ നിർമ്മിത ബഹിരാകാശപേടകമാണ് സോയുസ് .
സോവിയറ്റ് ബഹിരാകാശദൗത്യങ്ങൾക്കുവേണ്ടി 1960 കളിൽ കോറോല്യോവ് ഡിസൈൻ ബ്യൂറോ യാണ് ഇതിന്റെ രൂപകല്പന നടത്തിയത്.
വസ്ഹോദ് എന്ന ബഹിരാകാശപേടകത്തിന്റെ മാതൃകയെപിന്തുടർന്നാണ് സോയുസ് നിർമ്മിയ്ക്കപ്പെട്ടത്.
സോയുസ് പേടകങ്ങൾ ബഹിരാകാശത്തേയ്ക്ക് വിക്ഷേപിയ്ക്കുന്നത് സോയുസ് റോക്കറ്റുകളുടെ സഹായത്താലാണ്.
ആദ്യകാല സോയുസ് ദൗത്യങ്ങൾ
മനുഷ്യനെ വഹിയ്ക്കാത്ത ആദ്യത്തെ സോയുസ് ദൗത്യം , 1966 നവംബർ  28 നു ആയിരുന്നു.
1967 ഏപ്രിൽ 23 നു തയ്യാർ ചെയ്യപ്പെട്ട രണ്ടാമത്തെ ദൗത്യത്തിൽ (സോയുസ്1) വ്ലാഡിമിർ കോമറോവ് എന്ന സഞ്ചാരി പേടകം തകർന്നു കൊല്ലപ്പെടുകയാണുണ്ടായത്.
സോയുസ് 2 മനുഷ്യനെ വഹിയ്ക്കാത്ത ഒരു ദൗത്യമായിരുന്നു.
ബഹിരാകാശസഞ്ചാരിയെ വഹിച്ച 1968 ലെ സോയുസ് 3 ദൗത്യം  ആണ് സാങ്കേതികമായി വിജയിച്ച ആദ്യ പദ്ധതി.
എന്നാൽ സോയുസ്11 വൻപരാജയവും 3 സഞ്ചാരികളുടെ മരണത്തിനും ഇടയാക്കുകയും ചെയ്തു.
ദീർഘകാലത്തെ ദൗത്യങ്ങൾ സോയുസിനെ വിജയകരവും, സുരക്ഷിതവുമായ പേടകങ്ങളിൽ ഒന്നാക്കിമാറ്റുകയുണ്ടായി.
സല്യൂട്ടിലേയ്ക്കും , മിർ ,എന്നീ ബഹിരാകാശ നിലയങ്ങളിലേയ്ക്ക്സഞ്ചാരികളെ വഹിയ്ക്കുകയും തിരിച്ച് ഭൂമിയിലെത്തിയ്ക്കാനും സോയുസ് ഉപയോഗിച്ചിരുന്നു.
അന്താരാഷ്ട്ര ബഹിരാകാശ നിലയത്തിലേയ്ക്ക് ബഹിരാകാശസഞ്ചാരികളെയും വഹിച്ച് അനേകം ദൗത്യങ്ങൾ സോയുസ് നിർവ്വഹിച്ചുവരുന്നു.
മാതൃക Soyuz spacecraft Orbital module (A) 1 docking mechanism, 2 കുർസ് ആന്റിന 4കുർസ് ആന്റിന 3 ടെലിവിഷൻ പ്രക്ഷേപണ ആന്റിന 5 ക്യാമറ 6 hatch Descent module (B) 7 പാരച്യൂട്ട് സംവിധാനം 8 പെരിസ്കോപ്പ് 9 porthole, 11 താപകവചം Service module (C) 10 and 18 attitude control engines, 21 ഓക്സിജൻ ടാങ്ക് 12 Earth sensors, 13 Sun sensor, 14 സോളാർ പാനലുകൾ 16 കുർസ് ആന്റിന 15 താപ സെൻസർ 17 ജ്വലനകേന്ദ്രം 20 ഇന്ധന അറകൾ 19 കമ്യൂണിക്കേഷൻ ആന്റിന അവലംബം
സോയാബീൻസ് ഇംഗ്ലീഷ് വിലാസം https://ml.wikipedia.org/wiki/Soybean
കിഴക്കനേഷ്യ ജന്മദേശമായിട്ടുള്ള ഒരു പയറുവർഗ്ഗ സസ്യമാണ് സോയാബീൻസ് ( Soybean ).
പയർവർഗ്ഗ വിളകളിലൊന്നാണ് സോയാബീൻ.
മണ്ണിലെ നൈട്രജൻ അളവു കൂട്ടാൻ ഈ പയർവർഗ്ഗ വിളയ്ക്കു കഴിയും.
പോഷകാംശങ്ങൾ Soybean, mature seeds, raw 100 g (3.5 oz)-ൽ അടങ്ങിയ പോഷകമൂല്യം ഊർജ്ജം 450 kcal 1870 kJ അന്നജം 30.16 g - പഞ്ചസാരകൾ 7.33 g - ഭക്ഷ്യനാരുകൾ 9.3 g Fat 19.94 g - saturated 2.884 g - monounsaturated 4.404 g - polyunsaturated 11.255 g - omega-3 fat 1.330 g - omega-6 fat 9.925 g പ്രോട്ടീൻ 36.49 g ജലം 8.54 g ജീവകം എ equiv.
1 μ g 0% തയാമിൻ (ജീവകം B1) 0.874 mg 67% റൈബോഫ്ലാവിൻ (ജീവകം B2) 0.87 mg 58% നയാസിൻ (ജീവകം B3) 1.623 mg 11% പാന്റോത്തെനിക്ക് അമ്ലം (B5) 0.793 mg 16% ജീവകം B6 0.377 mg 29% Folate (ജീവകം B9) 375 μ g 94% ജീവകം B12 0 μ g 0% ജീവകം സി 6.0 mg 10% ജീവകം ഇ 0.85 mg 6% ജീവകം കെ 47 μ g 45% കാൽസ്യം 277 mg 28% ഇരുമ്പ് 15.7 mg 126% മഗ്നീഷ്യം 280 mg 76% ഫോസ്ഫറസ് 704 mg 101% പൊട്ടാസിയം 1797 mg 38% സോഡിയം 2 mg 0% സിങ്ക് 4.89 mg 49% Link to Complete USDA Nutrient Database Entry Percentages are relative to US recommendations for adults.
കേരളത്തിൽ സോയാബീൻസ് ഏറ്റവും കൂടുതൽ കൃഷി ചെയ്യുന്നത് പാലക്കാട് ജില്ലയിലാണ്.
കൂടുതൽ മണൽ കലർന്നതും അംമ്ലഗുണമുള്ളതുമായ മണ്ണിൽ ഇത് കൃഷി ചെയ്യാവുന്നതാണ്.
തനിവിളയായും തെങ്ങ് , കരിമ്പ് , വാഴ , മരച്ചീനി , പരുത്തി , മഞ്ഞൾ എന്നിവയുടെ ഇടവിളയായും കൃഷിചെയ്യാവുന്ന ഒരു സസ്യമാണിത് .
ചൂടും ഈർപ്പവുമുള്ള കാലാവസ്ഥയാണ് സോയാബിൻ കൃഷിക്ക് നല്ലത്.
കനത്തമഞ്ഞും വേനലും ചെടിവളരുന്നതിന് പ്രതികൂലമാണ്.
നീർവാർച്ചയുള്ള മണൽ മണ്ണോ ചെളികലർന്ന പശിമരാശി മണ്ണോ എക്കൽ മണ്ണോ ഇതിന്റെ വളർച്ചയ്ക്ക് നല്ലതാണ് .
ഇടവം , മിഥുനം , കർക്കിടകം എന്നീ മാസങ്ങളിൽ നീർവാഴ്ചയുള്ള പ്രദേശങ്ങളിൽ വിരിപ്പുകൃഷിക്ക് അനുയോജ്യമായ സമയമാണ്.
മുണ്ടകൻ കൃഷിക്കായി ചിങ്ങം , കന്നി , തുലാം , വൃശ്ചികം എന്നീ മാസങ്ങളിൽ രണ്ടാം വിളയായി ഉപയോഗിക്കാവുന്നതാണ്.
ധനു , മകരം പകുതി വരെ പുഞ്ചകൃഷിക്ക് പറ്റിയ സമയമാണ് .
കോ-1 90 മുതൽ 100 ദിവസം വരെ മൂപ്പുള്ള ഇനം.
പഞ്ചാബ് -1, 85-100 ദിവസങ്ങൾ, എം.എ.സി.എസ്-450 90 മുതൽ 100 ദിവസം വരെ മൂപ്പുള്ള ഇനവുമാണ്.
കൂടാതെ ജെ.എസ്. 335, കോ-2 എന്നിവയ്ക്ക് 80-85 ദിവസം മൂപ്പു മാത്രമാണുള്ളത്.
കൂടാതെ ചെടിക്ക് ഉയരവും കുറവാണ് .
ബ്രാഗ്, ജെ.എൻ-2750, ഇ.
ശി-2661 ഈ ഇനങ്ങൾക്ക് മെയ്-ജൂണിൽ നടുമ്പോൾ നാല് മാസം മൂപ്പാണുള്ളത്.
മറ്റു കാലങ്ങളിൽ മൂപ്പ് കുറവായിരിക്കും.
വിത്ത് നേരിട്ട് കൃഷിസ്ഥലങ്ങളിൽ വിതയ്ക്കാവുന്നതാണ്.
വിതയ്ക്കുന്നതിന് 24 മണിക്കൂർ മുൻപ് ജീവാണുവളങ്ങൾ തണുത്ത കഞ്ഞിവെള്ളത്തിൽ കലക്കി നിഴലിൽ ഉണക്കി വയ്ക്കുന്നു.
വിതയ്ക്കുന്നതിനുമുൻപായി വിത്ത് കുമിൾ നാശിനിയുമായി കലർത്തി വിതയ്ക്കാം.
ജൈവവളങ്ങൾ അല്ലെങ്കിൽ രാസവളങ്ങൾ, വേപ്പിൻ പിണ്ണാക്ക്  തുടങ്ങിയവ അടിവളമായി നിലത്ത് ഉഴുതു ചേർക്കുന്നു.
മഴക്കാലത്തു വിത്ത് മുളയ്ക്കാനും നന്നായി വളരാനും അവ ഉയർത്തി കോരിയ വാരങ്ങളിൽ പാകണം.
ഒരടി തിട്ടയിൽ അരയടി വ്യാസത്തിലുള്ള കുഴികളിൽ രണ്ട് വിത്തുകൾ വീതം നടാവുന്നതാണ്.
വിത്തു 2-5 സെ.
മീ വരെ താഴ്ത്തി നടാം.
എന്നാൽ നടുന്ന സമയത്ത് മണ്ണിൽ വേണ്ടത്ര നനവുണ്ടെങ്കിൽ അധികം താഴ്ത്തേണ്ടതില്ല.
വിത്ത് വരികൾ തമ്മിൽ 10 സെ.
മീ അകലവും ചെടികൾ തമ്മിൽ 20 സെ.
മീ അകലവും നൽകണം.
ഹെക്ടറിന് 20:30:10 കി.
ഗ്രാം എന്ന തോതിൽ നൈട്രജൻ, ഫോസ്ഫറസ്, പൊട്ടാഷ് എന്നിവ യഥാക്രമം അടിവളമായി നൽകണം.
വളക്കൂറ് കുറഞ്ഞ മണ്ണിൽ ജൈവ വളങ്ങൾ ചേർക്കുന്നത് നന്ന്.
കളപരിപാലനം
കളകൾ യഥാസമയത്ത് നീക്കനം.
സോയാബീൻസിന്  കീടരോഗബാധ പൊതുവെ കുറവാണ്.
മെലാനഗ്രോമൈസ എന്നു പേരായ തണ്ട് ഈച്ച ചെടിയുടെ തണ്ട് തുരന്ന് അത് ഉണക്കുന്നു.
ഫോസ്ഫോമിഡോൺ 0.05% പ്രയോഗിച്ച് ഇതിനെ നിയന്ത്രിക്കാം.
ലാമ്രോസെമ എന്ന പേരായ ഇലച്ചുരുട്ടിയെ കാർബാറിൽ 10% പൊടി തൂകി നിയന്ത്രിക്കാം.
രോഗങ്ങൾ റൈസക്റ്റോണിയ സൊളാനൈ
റൈസക്റ്റോണിയ സൊളാനൈ എന്ന കുമിൾ വരുത്തുന്ന അഴുകൽ രോഗം മാരകമാണ്.
മണ്ണിൽ നനവ് കൂടുമ്പോഴും ജൈവവളത്തിന്റെ തോത് വർധിക്കുമ്പോഴും ആണ് ഈ രോഗം പിടിപെടുക.
നല്ല നീർവാർച്ചാസൗകര്യം നൽകി ഈ രോഗം നിയന്ത്രിക്കാം.
കൊളെറ്റോട്രിക്കം ലിൻഡെമുത്തിയാനം
കൊളെറ്റോട്രിക്കം ലിൻഡെമുത്തിയാനം എന്ന കുമിളാണ് ആന്ത്രാക്സ് രോഗത്തിന് ഇടയാക്കുന്നത്.
ഈ കുമിൾ ഇലഞരമ്പിലും തണ്ടിലും ഒക്കെ കടുത്ത ബ്രൗൺ നിറമുള്ള പുള്ളികൾ വീഴ്ത്തുന്നു.
പയർ വിത്തിനെയും ഇത് ബാധിക്കാറുണ്ട്.
രോഗാധ നിയന്ത്രിക്കാൻ രോഗവിമുക്തമായ കൃഷിയിടങ്ങളിൽ നിന്നു മാത്രം വിത്ത് ശേഖരിക്കുക.
സൈറം എന്ന കുമിൾനാശിനി 0.2-0.3% വീര്യത്തിൽ തളിക്കുക.
മൊസൈക്
ഇലകൾ നിറം മാറി ചുക്കിച്ചുളിഞ്ഞ് വികൃതമാകുന്നതാണ് മൊസൈക് രോഗത്തിന്റെ ലക്ഷണം.
രോഗബാധ കാട്ടുന്ന ചെടികൾ യഥാസമയം പിഴുതു നശിപ്പിക്കുക.
ഫോസ്ഫാമിഡോൺ അല്ലെങ്കിൽ ഡൈമത്തോയേറ്റ് എന്ന കീടനാശിനികളിൽ നിന്ന് 0.05% വീര്യത്തിൽ തയ്യാറാക്കി തളിച്ച് വൈറസിനെ പരത്തുന്ന പ്രാണികളെ നശിപ്പിക്കുക ഡയാപോർത്തേ ഫേസിയോലോറം
ഡയാപോർത്തേ ഫേസിയോലോറം എന്ന പേരായ കുമിളാണ് കായ് അഴുകൽ വരുത്തുന്നത്.
ഇലകളിലും കായ്കളിലും നിയത രൂപമില്ലാത്ത പുള്ളികളുണ്ടാകുന്നു.
വിളകൾ മാറ് മാറി കൃഷി ചെയ്യൽ, രോഗ ബാധയുള്ള ചെടികൾ നശിപ്പിക്കൽ, 0.3% വീര്യത്തിൽ മാംഗോസെ എന്ന കുമിൾനാശിനി പ്രതിരോധ സ്പ്രേയായി തളിക്കൽ എന്നിവയാണ് രോഗ നിയന്ത്രണ നടപടികൾ.
വിത്ത് പാകി 4 മാസം കൊണ്ട് സോയാബീൻ വിളവെടുപ്പിന് തയ്യാറാകും.
ഇലകൾ മഞ്ഞളിച്ച് കൊഴിയുന്നതാണ് വിളവെടുക്കാറായതിന്റെ സൂചന.
വിളവെടുത്ത കായ്കൾ 10 ദിവസത്തോളം തണലത്ത് ഉണക്കണം.
വിത്തുകൾ വടി കൊണ്ട് തല്ലിക്കൊഴിക്കണം.
ഒരു വർഷക്കാലത്തോളമേ സോയാബീൻ വിത്തിന്റെ അങ്കുരണശേഷി നിലനിൽക്കുകയുള്ളൂ.
വിത്തിലെ ഈർപ്പത്തിന്റെ അളവ് ശരിയായി ഉണക്കുക വഴി 10% ആയി കുറയ്ക്കാൻ കഴിഞ്ഞാൽ അങ്കുരണശേഷി ഒരു വർഷം വരെ നിലനിർത്താൻ കഴിയും.
വിതയ്ക്കാനല്ലെങ്കിൽ വിത്ത് ഉണക്കിയതിനു ശേഷം പരമാവധി 3 വർഷം വരെ സൂക്ഷിക്കാം.
ഉല്പാദിപ്പിക്കുന്ന സോയാബീനിന്റെ ഏറിയ ഭാഗവും വ്യാവസായികമായി സംസ്കരിച്ചു എണ്ണയും മാംസ്യവുമാക്കി മാറ്റുന്നു.
പാകം ചെയ്തു കഴിക്കാനും സോയാബീൻ നല്ലതാണ്.
സാധാരണ വീട്ടു പാചകങ്ങളിൽ ഇത് ഉഴുന്നതിനും മറ്റു പയറു വർഗ്ഗങ്ങൾക്കും പകരമായി ഉപയോഗിക്കാം.
ഉപയോഗം സോയാബീൻസ് കറികൾ
സോയാബീൻ തോരൻ, സോയാബീൻ കായ് മെഴുക്കുപുരട്ടി, ....
ജനിതക പരിവർത്തനം അവലംബം 1 2 3 എം. സേവ്യർ പോൾ രാജ്, കർഷകശ്രീ മാസിക, സെപ്റ്റംബർ 2003, താളുകൾ 48-50 ↑ www.karshikakeralam.gov.in/ ↑ http://kif.gov.in/ml/index.php?option=com_content task=view id=618 Itemid=29%5Bപ്രവർത്തിക്കാത്ത+കണ്ണി%5D
സോയിൽ ഗ്യാസ് ഇംഗ്ലീഷ് വിലാസം https://ml.wikipedia.org/wiki/Soil_gas
മണ്ണിന്റെ ഘടകങ്ങൾക്കിടയിൽ ഉള്ള വായുവിൽ കാണപ്പെടുന്ന വാതകങ്ങളാണ് സോയിൽ ഗ്യാസ് എന്ന് അറിയപ്പെടുന്നത്.
പ്രാഥമിക സോയിൽ ഗ്യാസ് വാതകങ്ങളിൽ നൈട്രജൻ , കാർബൺ ഡയോക്സൈഡ് , ഓക്സിജൻ എന്നിവ ഉൾപ്പെടുന്നു.
സസ്യ വേരുകൾ മണ്ണിലെ ജീവികൾ എന്നിവയ്ക്ക് ഓക്സിജൻ അത്യാവശമാണ്.
അറ്റ്മോസ്ഫെറിക് മീഥെയ്ൻ , റഡോൺ എന്നിവയാണ് മറ്റ് പ്രകൃതിദത്ത സോയിൽ ഗ്യാസുകൾ.
മണ്ണിടിച്ചിൽ മാലിന്യങ്ങൾ, ഖനന പ്രവർത്തനങ്ങൾ, പെട്രോളിയം ഹൈഡ്രോകാർബണുകൾ ഉത്പാദിപ്പിക്കുന്ന അസ്ഥിര ജൈവ സംയുക്തങ്ങൾ എന്നിങ്ങനെ ഭൂമിക്കു താഴെയുള്ള ചില പാരിസ്ഥിതിക മലിനീകരണം മണ്ണ് വഴി വ്യാപിക്കുന്ന വാതകങ്ങൾ ഉൽ‌പാദിപ്പിക്കുന്നു.
സോയിൽ ഗ്യാസ് കെട്ടിടങ്ങളിലേക്ക് വ്യാപിക്കും.
ഈ മലിനീകരണങ്ങളിൽ പ്രധാന ആശങ്ക റേഡിയോ ആക്റ്റീവ് ആയ ക്യാൻസറിനു കാരണമാകുന്ന റേഡൺ ആണ്, മറ്റൊന്ന് 4.4% സാന്ദ്രതയിൽ പോലും കത്തുന്ന  മീഥെയ്ൻ ആണ്.
മണ്ണിന്റെ സുഷിരങ്ങളിൽ നിന്ന് വെള്ളം ഒഴുകിയോ, ബാഷ്പീകരണം വഴിയോ അല്ലെങ്കിൽ വേരുകൾ ആഗിരണം ചെയ്യുന്നത് വഴിയോ  നഷ്ടപ്പെടുമ്പോൾ ആ സുഷിരങ്ങളിൽ വായു നിറയും, തിരിച്ച് സുഷിരങ്ങളിൽ വെള്ളം നിറയുമ്പോൾ വായു നഷ്ടപ്പെടും.
മണ്ണിലെ വായുവും മണ്ണിലെ വെള്ളവും മണ്ണിന്റെ പ്രധാന ഭാഗങ്ങളാണ് എങ്കിലും ഇവ പലപ്പോഴും വിപരീതമായി ബന്ധപ്പെട്ടിരിക്കുന്നു.
മണ്ണിലും അന്തരീക്ഷത്തിലുമുള്ള വായുവിന്റെ ഘടന: നൈട്രജൻ: സോയിൽ എയർ: 79.2% അന്തരീക്ഷം: 79.0% ഓക്സിജൻ: സോയിൽ എയർ: 20.6% അന്തരീക്ഷം: 20.9% കാർബൺ ഡൈ ഓക്സൈഡ്: സോയിൽ എയർ: 0.25% അന്തരീക്ഷം: 0.04%
മണ്ണിലെ വാതക തന്മാത്രകൾ വാതകങ്ങളുമായി ബന്ധപ്പെട്ട കൈനെറ്റിക് തിയറി ഓഫ് ഗ്യാസസ് അനുസരിച്ച് നിരന്തരമായ താപ ചലനത്തിലാണ്,  തന്മാത്രകൾ തമ്മിൽ കൂട്ടിയിടിയും ഉണ്ട്.
മണ്ണിലെ കോൺസെൻട്രേഷൻ ഗ്രേഡിയന്റ് മൂലം ഉയർന്ന സാന്ദ്രത മുതൽ കുറഞ്ഞ സാന്ദ്രത വരെ തന്മാത്രകളുടെ നെറ്റ് ചലനത്തിന് കാരണമാകുന്നു, ഇത് അന്തർവ്യാപനത്തിലൂടെ വാതകത്തിന്റെ ചലനത്തിന് കാരണമാകുന്നു.
സംഖ്യാപരമായി, ഫിക്ക്സ് ലോ ഓഫ് ഡിഫ്യൂഷൻ ഉപയോഗിച്ച് ഇത് വിശദീകരിക്കുന്നു.
സോയിൽ പൈപ്പിങ് This hanging valley has been created by the rapid backward erosion of the boulder clay cliffs.
ഭൂമിക്കടിയിൽ മണ്ണൊലിപ്പുണ്ടാകുന്ന പ്രതിഭാസമാണ് സോയിൽ പൈപ്പിങ് അഥവാ കുഴലീകൃത മണ്ണൊലിപ്പ് .
ഭൗമാന്തർഭാഗത്ത് ടണലുകൾ രൂപപ്പെടുകയും അതിന്റെ ഫലമായി നദിയൊഴുകുന്നത് പോലെ നിരവധി കൈവഴികളായി ചെറുതുരങ്കങ്ങൾ രൂപപ്പെടുകയും അതിലൂടെ ദൃഢത കുറഞ്ഞ കളിമണ്ണും ദ്രവിച്ച പാറക്കഷണങ്ങളും ഒഴുകി മലയുടെ അടിവാരത്തേക്ക് ടണലിലൂടെ നിക്ഷേപിക്കപ്പെടുകയും ചെയ്യും.
ഇതിലൂടെ ഒരു പ്രദേശം മുഴുവൻ ദുർബലമാവുകയും മലയിടിച്ചിലിന് കാരണമാവുകയും ചെയ്യും.
മണ്ണിനടിയിലെ മണ്ണൊലിപ്പാണ് ഇത്.
മണ്ണ് ആദ്യം ചെറിയ കുഴലിന്റെ വണ്ണത്തിലും പിന്നീട് തുരങ്കവലിപ്പത്തിലും മറ്റൊരിടത്തേക്ക് ഒലിച്ചു നീങ്ങുന്നതുവഴി മേൽ മണ്ണ് ഇടിയുന്നതാണ് സോയിൽ പൈപ്പിങിൽ പൊതുവേ സംഭവിക്കുന്നത്.
മണ്ണിനടിയിൽ വലിയ തുരങ്കങ്ങൾ രൂപപ്പെടുന്നതോ അവ ശാഖകളായി വികസിക്കുന്നതോ സംബന്ധിച്ച ഒരു സൂചനയും പുറത്തേക്കു ലഭിക്കില്ല.
അപ്രതീക്ഷിതമായിട്ടാവും ദുരന്തം എത്തുക.
നിശ്ശബ്ദമായി വ്യാപിക്കുന്നതുകൊണ്ട് ഈ പ്രതിഭാസത്തെ ഭൌമശാസ്ത്രജ്ഞർ 'മണ്ണിന്റെ കാൻസർ' എന്ന് വിളിക്കുന്നു.
സോയിൽ പൈപ്പിങ് സംഭവിക്കുന്ന പുരയിടങ്ങൾ കൃഷിക്കോ മനുഷ്യവാസത്തിനോ പറ്റാത്ത തരത്തിൽ ആകെ തകർന്നടിയുന്നതാണ് ഇതിന്റെ പ്രധാനദോഷം.
അണക്കെട്ടുകൾ, വീടുകൾ, റോഡുകൾ എന്നിവയ്ക്ക് അടിയിൽ ഇതു നടക്കാമെന്നതാണു വലിയ ആശങ്ക ഉയർത്തുന്നത്.
വയനാട്ടിലെ ബാണാസുരസാഗർ അണക്കെട്ടിനു സമീപത്തും നേര്യമംഗലം-തട്ടേക്കണ്ണി റോഡിനു സമീപം തട്ടേക്കണ്ണിയിലും ഇത്തരം തുരങ്കങ്ങൾ കണ്ടെത്തിയിട്ടുണ്ട്.
കണ്ണൂർ ജില്ലയിലെ ചെറുപുഴ പഞ്ചായത്തിലെ വലിയ ഭാഗം സ്ഥലങ്ങളും സോയിൽ പൈപ്പിങ് ഭീഷണിയിലാണ്.
ചെറുപുഴയിലെ ചട്ടിവയലിലാണ് സംസ്ഥാനത്ത് ഏറ്റവും കൂടുതൽ സോയിൽ പൈപ്പിങ് കണ്ടെത്തിയിരിക്കുന്നത്.
ഒരു ജീപ്പിനു പോകാവുന്ന വലിപ്പമുള്ള തുരങ്കങ്ങൾ വരെ സംസ്ഥാനത്ത് കണ്ടെത്തിയിട്ടുണ്ട്.
200 മീറ്റർ വരെ നീളമുള്ള തുരങ്കങ്ങളും സോയിൽ പൈപ്പിങ് വഴി ഉണ്ടായിട്ടുണ്ട്.
വയനാട് ജില്ലയിൽ കൽപ്പറ്റയിലെ പുത്തുമലയിൽ 2019 ആഗസ്റ്റ് 8 ന് ഉണ്ടായ ഭീമൻ മണ്ണിടിച്ചിലിന് കാരണം  സോയിൽ പൈപ്പിങ് ആണെന്നു കണ്ടെത്തിയിരുന്നു.
കോഴിക്കോട് പൈക്കാടൻമലയിലും സോയിൽ പൈപ്പിങ് ഉണ്ടെന്നു മണ്ണ് സംരക്ഷണം, ജിയോളജി, സി ഡബ്യു ആർ ഡി എം തുടങ്ങിയ വകുപ്പുകളിലെ ഉദ്യോഗസ്ഥർ 2019 ഓഗസ്റ്റ് 14-ന്  കണ്ടെത്തിയിരുന്നു.
കേരളത്തിലെ സാധ്യതാ മേഖലകൾ
ദേശീയ ഭൗമശാസ്ത്ര ഗവേഷണ കേന്ദ്രം സോയിൽ പൈപ്പിങ് സാധ്യതാമേഖലകളായി പത്തനംതിട്ട, ഇടുക്കി, പാലക്കാട്, വയനാട്, കണ്ണൂർ, കോഴിക്കോട്, കാസർകോട് ജില്ലകളിലെ 14 താലൂക്കുകളെ കേരളത്തിൽ നിന്നും  കണ്ടെത്തിയിട്ടുണ്ട്.
ഇതും കാണുക മണ്ണിടിച്ചിൽ ഉരുൾ പൊട്ടൽ അവലംബം
സോയുസ് ടി-11 ഇംഗ്ലീഷ് വിലാസം https://ml.wikipedia.org/wiki/Soyuz_T-11
സോയുസ് ടി-11 (Soyuz T-11 )എന്നത് സല്യൂട്ട് 7 എന്ന റഷ്യൻ ബഹിരാകാശനിലയത്തിലേയ്ക്കുള്ള ആറാമത്തെ ബഹിരാകാശപര്യവേക്ഷണവും, ഭാരതത്തിന്റെ ആദ്യത്തെ ബഹിരാകാശസഞ്ചാരിയായ രാകേഷ് ശർമ്മ ഉൾപ്പെട്ടതുമായ ദൗത്യമാണ്.
മറ്റു വിവരങ്ങൾ Mass: 6850 kg Perigee: 195 km Apogee: 224 km Inclination: 51.6° Period: 88.7 minutes അവലംബം
സോയി ഡേഷനൽ ഇംഗ്ലീഷ് വിലാസം https://ml.wikipedia.org/wiki/Zooey_Deschanel
ഒരു അമേരിക്കൻ ഗായികയും നടിയുമാണ് സോയി ഡേഷനൽ .1999-ൽ മംഫോർഡ് എന്ന ചിത്രത്തിലും  കാമറോൺ ക്രോയുടെ 'അലോസ് ഫാഷസ്' (2000) എന്ന ചിത്രത്തിലും അഭിനയിച്ചു.
ദ ഗുഡ് ഗേൾ (2002), ദി ന്യൂ ഗയ് (2002), എൽഫ് (2003), ദി ഹിച്ചിഹിക്കേർസ് ഗൈഡ് ടു ദി ഗാലക്സി (2005), ഫെയ്ലർ ടു ലോഞ്ച് (2006), യെസ് മാൻ 2008), (500) ഡെയ്സ് ഓഫ് സമ്മർ (2009).
മാസി (2001), അൾ ദി റിയൽ ഗേൾസ് (2003), വിന്റർ പാസിംഗ് (2005), ബ്രിഡ്ജ് ടു ടെറാബീതിയ (2007) എന്നീ ചിത്രങ്ങളിലും നാടകങ്ങളിലും അഭിനയിച്ചു.
2011 മുതൽ തന്നെ, ഫെയ്ക്സ് സിറ്റ് കോംന്റെ ന്യൂ ഗേൾ എന്ന ചിത്രത്തിൽ ജസീക്ക ഡേ ആയി അഭിനയിച്ചിരുന്നു.
അവയ്ക്ക് എമ്മി അവാർഡ് നാമനിർദ്ദേശവും മൂന്ന് ഗോൾഡൻ ഗ്ലോബ് പുരസ്കാരവും ലഭിക്കുകയുണ്ടായി.
ഫിലിമോഗ്രാഫി Mumford (1999) Almost Famous (2000) The Good Girl (2002) BIG TROUBLE (2002) The New Guy (2002) All the Real Girls (2003) Elf (2003) Eulogy (2004) Winter Passing (2005) The Hitchhiker's Guide to the Galaxy (2005) Failure to Launch (2006) The Go-Getter (2007) Bridge to Terabithia (2007) Surf's Up (2007) The Assassination of Jesse James by the Coward Robert Ford (2007) The Happening (2008) Yes Man (2008) Gigantic (2008) 500 Days of Summer (2009) Our Idiot Brother (2011) Your Highness (2011) Rock the Kasbah (2015) The Driftless Area (2016) Trolls (2016) ഡിസ്കോഗ്രാഫി പുരസ്കാരങ്ങളും നാമനിർദ്ദേശങ്ങളും Year Association Category Nominated work Result 2003 Mar del Plata International Film Festival Best Actress All the Real Girls വിജയിച്ചു 2004 Independent Spirit Awards Best Female Lead All the Real Girls നാമനിർദ്ദേശം 2009 Satellite Awards Best Actress in a Motion Picture Musical or Comedy (500) Days of Summer നാമനിർദ്ദേശം 2011 Satellite Awards Best Actress – Television Series Musical or Comedy New Girl നാമനിർദ്ദേശം 2012 Golden Globe Awards Best Actress – Television Series Musical or Comedy New Girl നാമനിർദ്ദേശം 2012 Grammy Awards Best Song Written for Visual Media Winnie the Pooh (song "So Long") നാമനിർദ്ദേശം 2012 Annie Awards Music in a Feature Production Winnie the Pooh നാമനിർദ്ദേശം 2012 Teen Choice Awards Choice Fashion Icon N/A നാമനിർദ്ദേശം 2012 Teen Choice Awards Choice TV Actress Comedy New Girl നാമനിർദ്ദേശം 2012 Critics' Choice Television Awards Best Actress in a Comedy Series (tied with Amy Poehler ) New Girl വിജയിച്ചു 2012 The Comedy Awards Comedy Actress New Girl നാമനിർദ്ദേശം 2012 Primetime Emmy Awards Outstanding Lead Actress in a Comedy Series New Girl നാമനിർദ്ദേശം 2013 Critics' Choice Television Awards Best Actress in a Comedy Series New Girl നാമനിർദ്ദേശം 2013 People's Choice Awards People's Choice Award for Favorite TV Comedy Actress New Girl നാമനിർദ്ദേശം 2013 Golden Globe Awards Best Actress – Television Series Musical or Comedy New Girl നാമനിർദ്ദേശം 2014 Golden Globe Awards Best Actress – Television Series Musical or Comedy New Girl നാമനിർദ്ദേശം 2016 People's Choice Awards Favorite Comedic TV Actress New Girl നാമനിർദ്ദേശം 2017 People's Choice Awards Favorite Comedic TV Actress New Girl നാമനിർദ്ദേശം 2017 Annie Awards Best Voice Acting Trolls നാമനിർദ്ദേശം അവലംബം ബാഹ്യ ലിങ്കുകൾ Zooey Deschanel എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് Zooey Deschanel Zooey Deschanel Archived 2013-10-14 at the Wayback Machine .
സോയരാബായി
മറാഠാ സാമ്രാജ്യത്തിന്റെ സ്ഥാപകനായ ശിവാജിയുടെ ഭാര്യമാരിൽ ഒരാളായിരുന്നു സോയരാബായി (മരണം: 1681) .
ശിവാജിയുടെ രണ്ടാമത്ത മകനായ രാജാറാം ഛത്രപതിയുടെ അമ്മയും മറാഠ കരസേന മേധാവി ഹംപിററാവു മോഹിതെയുടെ ഇളയ സഹോദരിയുമായിരുന്നു സോയരാബായി.
1659 ൽ വളരെ ചെറുപ്പത്തിൽ തന്നെ സോയഭായി മോഹിതെ, ശിവാജിയെ വിവാഹം ചെയ്തിരുന്നു.
ശിവാജി തന്റെ അമ്മ ജിജാബായിയോടൊത്ത് ബാംഗ്ലൂരിൽ വച്ച് സോയരാബായിയുടെ പിതാവിനെ സന്ദർശിച്ചു.
ഈ സന്ദർശനമാണ് ഇവരുടെ വിവാഹത്തിന് കളമൊരുക്കിയത്.
ശിവാജിയുടെ രണ്ടാനമ്മയും സോയരാബായിയുടെ പിതൃസഹോദരിയുമായ തുക്കാബായിയുടെ പ്രേരണയിലാണ് ഈ വിവാഹം നടന്നത്.
1674 ൽ ജിജാബായി മരിച്ചതിനു ശേഷം, സോയരാബായി ശിവാജിയുടെ കുടുംബത്തിലും മറാഠി രാഷ്ട്രീയത്തിലും നിർണ്ണായകമായ സ്വാധീനം ചെലുത്തി .
മകൾ ബാലിബായി, മകൻ രാജാറാം എന്നിങ്ങനെ ശിവാജിയുടെ രണ്ടു കുട്ടികളെ സോയരാബായി പ്രസവിച്ചു.
ശിവാജിയുടെ മരണശേഷം
1680 ൽ ശിവാജിയുടെ മരണത്തിനുശേഷം, സോയരാബായി തന്റെ പത്തു വയസ്സുള്ള മകൻ, രാജാറാമിനെ ഛത്രപതിയായി അവരോധിച്ചു.
എന്നാൽ ശിവാജിയുടെ ആദ്യഭാര്യയായിരുന്ന സായിബായിയുടെ പുത്രനായ സാംബാജി , സോയരാബായിയുടെ സഹോദരനും സൈന്യാധിപനുമായ ഹമ്പിറാവു മോഹിതെയുടെ സഹായത്തോടെ ഇരുവരെയും പുറത്താക്കി.
സോയരാബായി, രാജാറാം എന്നിവരെ തുറുങ്കിലടച്ച സാംബാജി1680 ജൂലായ് 20 ന് ഛത്രപതിയായി അധികാരമേറ്റു.
സാംബാജിയെ അധികാരഭ്രഷ്ടനാക്കുവാൻ സോയരാബായി പലരീതികളിലും ശ്രമം നടത്തി .
1681 ആഗസ്തിൽ സോയരാബായിയുടെ ആൾക്കാർ സാംബാജിയെ വിഷം കൊടുത്ത് കൊല്ലുവാൻ ശ്രമിച്ചുവെങ്കിലും പരാജയപ്പെട്ടു.
ഇതേത്തുടർന്ന് സാംബാജി സോയരാബായിയെ വിഷം നൽകി വധശിക്ഷക്ക് വിധേയയാക്കി.
എങ്കിലും മാതൃസ്ഥാനത്തോടുള്ള ബഹുമാനത്തോടെ വിധിപ്രകാരമുള്ള കർമ്മങ്ങൾ സാംബാജി ചെയ്തു.
സോയരാബായിയുടെ ബന്ധുക്കളടക്കം ഗൂഢാലോചനയിൽ പങ്കാളികളായവരെ തലവെട്ടിയും ആനകളെക്കൊണ്ട് ചവിട്ടിച്ചും സാംബാജി കൊലപ്പെടുത്തി .
വൻതത്ത